Diari Oficial de la Generalitat Valenciana


Sumari del DOGV 1885, del 20-10-1992 (1992/826139)

ORDRE de 18 de setembre de 1992, del Conseller de Cultura, Educació i Ciència, per la qual dicta les normes per a l'elecció d'òrgans unipersonals de govern del Centre Valencià d'Educació d'Adults a Distancia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/18/(2)/dof/vci/html**

### Dades del document

Número de DOGV
:   1885

Data del DOGV
:   20-10-1992

Secció del DOGV
:   DISPOSICIONS GENERALS

Número del document
:   1992/826139


Data del document
:   18-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 18 de setembre de 1992, del Conseller de Cultura, Educació i Ciència, per la qual dicta les normes per a l'elecció d'òrgans unipersonals de govern del Centre Valencià d'Educació d'Adults a Distància de la Comunitat Valenciana.  
El Decret 80/1989, de 30 de maig, del Consell de la Generalitat Valenciana, que desplega parcialment el títol III de la Llei Orgànica 8/1985, de 3 de juliol, reguladora del Dret a l?Educació, aprovà el reglament dels òrgans de govern del Centre Valencià d'Educació d'adults a Distància de la Comunitat Valenciana.   
La disposició final primera d'aquest decret faculta la Conselleria de Cultura, Educació i Ciència perquè dicte, en l?àmbit de les seues competències, les disposicions per al compliment i desplegament d'aquest reglament.  
L'ordre de 21 de setembre de 1989, del Conseller de Cultura, Educació i Ciència, regula les normes per a l?elecció del Consell Escolar i òrgans unipersonals del Centre Valencià d'Educació d'adults a Distancia de la Comunitat Valenciana.  
Pròxim a concloure el manament provisional dels òrgans unipersonals del centre a què fa referència l'article quart del Decret 80/1989, de 30 de maig, cal fer-ne la convocatòria i establir normes per a l'elecció d'aquests càrrecs segons que estableix el decret esmentat.  
Per tot això, i fent ús de les facultats que em confereix l'article 35 de la Llei de la Generalitat Valenciana, de 30 de desembre, del Govern Valencià.  
ORDENE:  
Primer  
El procediment per a l?elecció dels òrgans unipersonals del Centre Valencià d'Educació d'adults a Distància de la Comunitat Valenciana, serà l'establert en els articles 15 i 16 del Decret 80/1989, de 30 de maig.  
Segon  
l'elecció del director pel Consell Escolar del centre s'haurà de celebrar abans del dia 19 de gener de 1993, data en que la mesa electoral prevista en l'article quinze del Decret 80/1989, de 30 de maig, haurà de trametre la candidatura que haja obtingut majoria absoluta a la Direcció General de Centres Docents.  
Tercer  
1. Per tal de poder realitzar els nomenaments dels càrrecs directius, el director electe podrà proposar al Consell Escolar l?elecció d'aquests càrrecs, si no ho havia fet en el moment de presentació de la candidatura.  
2. Designats pel Consell Escolar els professors que han d'ocupar els càrrecs de l?equip directiu, el director del centre trametrà a la Direcció General de Centres Docents la proposta de nomenament.  
3. Una vegada efectuats els nomenaments per la Direcció General de Centres Docents es trametran a la Direcció Territorial de Cultura i Educació per tal que la presa de possessió es realitze amb efecte de l'1 de febrer de 1993.  
- DISPOSICIONS FINALS  
Primera  
S'autoritza la Direcció General de Centres Docents perquè en l?àmbit de la seua competència, dicte les instruccions necessàries per al desplegament i l'aplicació del que preveu aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 18 de setembre de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI